** কী আছে, কী নেই, তা বলে কোন লাভ নেই। নেই কেন? যা আছে তা আপনারা কদ্দুর ব্যবহার করেছেন? সারা বাংলাদেশে প্রতি সপ্তাহে একবার বক্তব্য রাখার সুযোগ আছে আপনাদের। এটাকে আপনারা নারীর অধিকার ও মর্যাদা রক্ষার কাজে শতকরা কত অংশ ব্যবহার করেছেন? আমরা আলেমসমাজ মৌসুমি তৎপরতার মানুষ। শত্রুরা একটা ঢিল ছোঁড়ে, আমাদের জলাশয়ে কিছু তরঙ্গ জাগে, তারপর আবার নিস্তরঙ্গ সময় পার হতে থাকে। এভাবে আর যাই হোক, দায়িত্ব পালন হবে না।